Аркадиковски мост

Аркадиковскиот мост или Казармски мост ― микенски мост во близина на современиот пат од Тирин до Епидаврос на Пелопонез, Грција. Датира од грчкото бронзено време, тој е еден од најстарите лаковни мостови кои сè уште постојат и се користат денес и најстариот зачуван мост во Европа.

Конзолниот лаковен мостот припаѓал во микенското време како пат меѓу двата града, кој сочинувал дел од поширока воена патна мрежа. Има распон на пропуст од околу 1 м и е изработен на типичен микенски начин на киклопски камења. Структурата е 22 м долга, 5.60 м широка во основата и 4 м висока. Ширината на коловозот на врвот е околу 2.50 м. Софистицираниот распоред на мостот и патот укажуваат на тоа дека тие биле посебно изградени за употреба од влечни коли.R. Hope Simpson (1998) Изграден во доцноеладско III (околу 1300–1190 п.н.е.), мостот сè уште се користи од месното население.Hellenic Ministry of Culture: Mycenaean bridge at Kazarma 

 Понатамошни микенски мостови во Арголис 
лево|мини|333x333пкс| Уште еден микенски мост во близина, дел од истиот древен пат за кочии
Аркадиковскиот мостот е еден од четирите познати микенски мостови со конзолни лакови во близина на Аркадико, сите припаѓаат на истиот пат од бронзеното време меѓу двата града и сите со сличен дизајн и старост. Еден од нив е Петрогефирскиот мост кој минува низ истиот поток 1 км западно од Аркадиковскиот мост. Инаку слична по големина и изглед, структурата има поголем распон и малку повисок свод. Таа, исто така, сè уште се користи како месна патека.R. Hope Simpson (1998)

Петтиот, добро сочуван микенски мост се наоѓа во поширокиот регион кај Ликотрупи во северниот дел на Арголис, каде што бил дел од друг микенски главен пат. Неговите мерења се блиску до Аркадиковскиот мост: 5.20 м широк на дното, 2.40 м на врвот и со распон на конзолен лак од малку повеќе од еден метар. Патот сè уште има рабници за водење на коли кои брзо се движат.R. Hope Simpson (1998)

 Наводи 

 Извори 

 R. Hope Simpson, DK Hagel: "Mycenaean Fortifications, Highways, Dams and Canals", Paul Aströms Förlag, Sävedalen, во: Studies in Mediterranean Archeology, кн. CXXXIII
 Р. Хоуп Симпсон, „Микенските автопати“, Classical Views, XLII, ns 17 (1998), 239–260

 Дополнителна литература 

 Антон Јансен: „Автопати во бронзеното време во Микена“, Classical Views, XLI, ns 16 (1997), 1–16

 Надворешни врски 


 Микенски мост во Казарма, Министерство за култура на Грција

Категорија:Појавено во 2 милениум п.н.е.
Категорија:Врамена карта без назнака за OSM-однос на Википодатоците
Категорија:Камени мостови
Категорија:Мостови во Грција
Категорија:Микенска Грција